തൃശൂരില് ജാഗ്രത നിര്ദേശം നല്കി കലക്ടര് ഹരിത വി കുമാര് തൃശൂര്: ജില്ലയില് വീണ്ടും മഴ ശക്തമായ സാഹചര്യത്തില് പുഴയോരത്തുള്ളവരും മണ്ണിടിച്ചില് സാധ്യതാ പ്രദേശങ്ങളില് താമസിക്കുന്നവരും അതീവ ജാഗ്രത പാലിക്കണമെന്നും സുരക്ഷിത സ്ഥാനങ്ങളിലേക്ക് മാറാന് തയ്യാറാകണമെന്നും ജില്ലാ കലക്ടര് ഹരിത വി കുമാര്. പ്രാദേശികമായി നല്കുന്ന നിര്ദേശങ്ങള് കര്ശനമായി പാലിക്കണം. വെള്ളം കയറാനും മണ്ണിടിച്ചിലിനും സാധ്യതയുള്ള പ്രദേശങ്ങളില് നിന്ന് നേരത്തേ തന്നെ മാറിത്താമസിക്കാന് നിര്ദേശം നല്കിയിട്ടുണ്ട്. ശക്തമായ മഴയില് ജില്ലയിലെ അണക്കെട്ടുകളിലെയും പുഴകളിലെയും ജലനിരപ്പ് ഉയര്ന്നു കൊണ്ടിരിക്കുകയാണ്. പുഴകളിലെ ജലനിരപ്പ് പലയിടത്തും വാണിങ് ലെവലിന് അടുത്തെത്തി. അടിയന്തര സാഹചര്യങ്ങള് നേരിടുന്നതിന് റവന്യൂ, ഫയര് ആന്റ് റെസ്ക്യൂ, പൊലീസ്, കെഎസ്ഇബി തുടങ്ങിയ വിഭാഗങ്ങള് സജ്ജരാണ്. ഇവരുടെ നിര്ദ്ദേശങ്ങള് പാലിക്കാനും പൊതുജനങ്ങള് തയ്യാറാകണമെന്നും ജില്ലാ കലക്ടര് അറിയിച്ചു. The post തൃശൂരില് ജാഗ്രത നിര്ദേശം നല്കി കലക്ടര് ഹരിത വി കുമാര് first appeared on MalayalamExpressOnline.